Anastasio Somoza Debayle
<s>Anastasio Somoza Debayle znan po nadimku Tachito (León, 5. januar 1925. - Asunción, 17. septembar 1980.)  bio je nakon oca i brata Luisa Somoze treći pripadnik porodične dinastije Somaza, koji je kao predsjednik vladao Nikaragvom u dva mandata (1967.-72. i 1974.-79.).</s>

<s>Kao general i komandant nikaragvanske vojske (Guardia Nacional) de facto je vladao zemljom i u periodu 1972.-74. kad je zemljom de jure vladala Vojna hunta.</s>

<s>Biografija</s>

<s>Anastasio je nakon diplome na američkoj Vojnoj akademiji West Point, brzo napredovao u nikaragvanskoj vojnoj hijerarhiji, za vrijeme očevog (1933.-56.) i bratovog (1956.-63.) mandata.</s><s>Kao komandant Nacionalne garde pomagao je Sjedinjenim Američkim Državama kod Invazije u Zaljevu svinja na Kubi i za intervencije u Dominikanskoj Republici 1965. godine.</s>

<s>Kako je zakonski bio onemogućen da se kandidira za predsjednika, direktno nakon brata, u tom periodu 1963.-67.) Nikaragvom su vladale njegove marionete.</s><s>Za svog prvog predsjedničkog mandata, Anastasio se angažirao na poboljšanju zdravstva i obrazovanja i na modernizaciji poljoprivrede i industrije, pa je i uspio povećati skromni BDP za 8 %.</s>

<s>Ostavku je podnio 1972., ali se nakon razarnog potresa 1972. ponovno kandidirao na izborima 1974.</s><s>Prije tog je ukinuo ustavnu zabranu na uzastopne mandate i zabranio svim ostalim partijama osim dviju velikih (Liberalnoj i Konzervativnoj) sudjelovanje na izborima.</s><s>Zbog tog je veći dio njegovog drugog mandata protekao u Izvanrednom stanju, jer je svojom politikom čvrste ruke izazvao revolt Sandinista, koje je pomagala Kuba.</s>

<s>Anastasijeva administracija nastavila je raditi na agrarnoj reformi i poboljšanju života seljaka, pokušala je i ekonomski unaprijediti zemlju, ali nije uspjela rješiti problem velike socijalne nejednakosti i obnoviti Managvu, koja je još uvijek bila ruševina pet godina nakon potresa 1972.</s>

<s>Pokopale su ga informacije da on i njegova porodica ima (ili kontrolira) 50 % sve zemlje u Nikaragvi, kao i to da je zgrnuo veliko bogatstvo.</s><s>Zbog tog se do 1977. rasplamsala sandinistička gerila, dok je s druge strane njihov protivnik  Nacionalna garda optužena za masovne torture, silovanja i ubistva.</s><s>U tom sukobu je poginulo oko 50,000 ljudi.</s>

<s>I on je poput oca i brata kao vatreni antikomunist, uživao podršku 
američke vlade.</s><s>Međutim kad je na vlast došao Jimmy Carter ona je prestala (zbog tog je Anastasio za svoj pad direktno okrivio Cartera) iako su tad i konzervativci, a ne samo sandinisti tražili da podnese ostavku.</s><s>Pod tim pritiskom je i podnio 17. jula 1979. i pobjegao pred Sandinistima u Miami, nakon tog na Bahame i nakraju u Paragvaj, gdje je ubijen u atentatu u septembru 1980.</s>

<s>Izvori</s>

<s>Vanjske veze</s>

<s>Anastasio Somoza Debayle president of Nicaragua (na portalu Encyclopaedia Britannica)</s>

<s>Predsjednici Nikaragve
Političari 1945. - 1989.</s>

